**การจัดสรรงบประมาณเพื่อพัฒนาและส่งเสริม SMEs**

ต่อจากไปนี้ ขอเชิญรับฟังไทยคู่ฟ้าครับ

รัฐบาลจัดสรรงบประมาณ 1,900 ล้านบาท เพื่อส่งเสริม SMEs ให้เติบโตได้ตามศักยภาพ ประกอบด้วย การจัดสรรเงินกองทุนให้แก่ 3 กระทรวงหลัก พัฒนาด้านอุตสาหกรรม พาณิชย์ และวิทยาศาสตร์เทคโนโลยี การจัดตั้งกองทุนพลิกฟื้น SMEs โดยให้ความช่วยเหลือ SMEs และธุรกิจการเกษตรที่ไม่สามารถเข้าถึงแหล่งเงินทุนได้ การจัดทำโครงการพัฒนาผู้ประกอบการใหม่ภายใต้ระบบพี่เลี้ยงจากผู้เชี่ยวชาญ การจัดทำโครงการส่งเสริม SMEs ที่ดำเนินกิจการอยู่แล้วให้เติบโตได้ยิ่งขึ้นโดยปรับปรุงการผลิต การให้บริการ และการจำหน่าย การจัดตั้งศูนย์ให้บริการครบวงจรแก่ SMEs รวม 31 แห่ง และการดำเนินโครงการประชารัฐเพื่อวิสาหกิจชุมชนด้วยการจัดตั้งร้านค้าประชารัฐสนับสนุนสินค้า OTOP และวิสาหกิจชุมชนให้มีที่ขายสินค้าถาวร จำนวน 148 แห่งทั่วประเทศ โดยรัฐบาลคาดหวังว่ามาตรการดังกล่าวจะช่วยกระตุ้นให้เศรษฐกิจของประเทศเติบโตขึ้นจากการค้าการลงทุนโดย SMEs ซึ่งเป็นกลไกหลักสำคัญประการหนึ่งของเศรษฐกิจไทย

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี